Document ID: 31981D0420

Padomes Lēmums
(1981. gada 19. maijs),
ar ko noslēdz protokolu par sadarbību ārkārtas gadījumos cīņā pret Vidusjūras piesārņojumu ar naftu un citām kaitīgām vielām
(81/420/EEK)
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu, un jo īpaši tā 235. pantu,
ņemot vērā Komisijas priekšlikumu,
ņemot vērā Eiropas Parlamenta atzinumu [1],
tā kā savā sanāksmē Kopenhāgenā 1978. gada 7. un 8. aprīlī Eiropadome ir pieņēmusi lēmumu, ka Kopienai jānosaka jūras piesārņošanas, jo īpaši ar ogļūdeņražiem, novēršana un kontrole pār vienu no tās galvenajiem mērķiem, un ir pieprasījusi Padomei pēc Komisijas priekšlikuma un dalībvalstīm nekavējoties ieviest attiecīgus pasākumus Kopienā un pieņemt kopēju nostāju attiecīgajās starptautiskajās organizācijās, jo īpaši attiecībā uz pētniecību un efektīvu piesārņošanas kontroles pasākumu īstenošanu;
tā kā Eiropas Kopienu rīcības programmās vides jomā [2] ir uzsvērts tas, cik svarīgi Kopienai ir apkarot jūras piesārņošsanu vispārēji, inter alia paredzēt Kopienas rīcību, lai apkarotu piesārņošsanu, ko izraisa transports un kugosana, un noradit, ka jūras ūdens aizsardzība ar nolūku saglabāt būtiski svarīgo ekoloģisko līdzsvaru ir prioritārs uzdevums;
tā kā 1976. gada 16. februāra Barselonas Konvencijā par Vidusjūras aizsardzību no piesārņojuma inter alia ir paredzēts, ka jāveic vajadzīgie pasākumi, lai nodrošinātu sadarbību ārkārtas gadījumos cīņā pret Vidusjūras piesārņojumu ar naftu un citām kaitīgām vielām;
tā kā Barselonas Konvencijas 24. pantā ir noteikts, ka Konvencija un tās protokoli ir pieejami parakstīšanai no Eiropas Ekonomikas kopienas puses; tā kā Eiropas Ekonomikas kopiena jau ir noslēgusi Konvenciju par Vidusjūras aizsardzību no piesārņojuma un Protokolu par Vidusjūras aizsardzību no piesārņošanas ar kuģu un lidaparātu atkritumiem;
tā kā Protokolā par sadarbību, ārkārtas gadījumos apkarojot Vidusjūras piesārņošanu ar naftu un citām kaitīgām vielām, ir paredzēts pusēm sadarboties, izveidojot operatīvās rīcības plānus, atbalstot metodes, ar kurām kontrolē jūras piesārņošanu ar ogļūdeņražiem, izplatot informāciju par resursu organizēšanu un par jaunām metodēm piesārņojuma novēršanai un kontrolei un izstrādājot attiecīgas pētniecības programmas;
tā kā, ja jāizmanto kopīgā tirgus mehānismi, lai sasniegtu vienu no Kopienas mērķiem vides un dzīves kvalitātes aizsardzībā, tad saskaņā ar Barselonas Konvencijas 26. pantu Kopienai jāpievienojas Protokolam; tā kā Līgumā nekur nav paredzētas pilnvaras šādai rīcībai;
tā kā Kopienai jāpievienojas minētajam protokolam, lai piedalītos informācijas apmaiņā un kopējā zinātniskajā izpētē un tādējādi sasniegtu iepriekšminēto mērķi kopā ar dalībvalstīm, kā arī neierobežojot lomu, kāda līdz šim tām ir bijusi Barselonas Konvencijas sakarā; tā kā ar šo neskar turpmākos Kopienas tiesību aktus;
tā kā minētajā protokolā ir paredzēta informācijas apmaiņa, kopēja zinātniskā izpēte un sadarbība jūrā, kas savā būtībā nav kopīgi noteikumi, kurus varētu skart nolīgumi, kādus dalībvalstis varētu vēlēties noslēgt šajā jomā,
IR PIEŅĒMUSI ŠO LĒMUMU.
1. pants
Ar šo Eiropas Ekonomikas kopienas vārdā apstiprina Protokolu par sadarbību ārkārtas gadījumos cīņā pret Vidusjūras piesārņojumu ar naftu un citām kaitīgām vielām.
Protokola teksts ir pievienots šim lēmumam.
2. pants
Padomes priekšsēdētājs deponē pievienošanās dokumentus, kā paredzēts Barselonas Konvencijas 26. pantā.
Briselē, 1981. gada 19. maijā

Labels: 5
20